

2

[image: GRB mali - kolorni 2]
Република Србија
УСТАВНИ СУД
Број: Уж-13076/2019
______ 2024. године
Б е о г р а д


Уставни суд у саставу: председник Суда Снежана Марковић, председник Већа, и судије Весна Илић Прелић, др Драгана Коларић, др Тамаш Корхец ( Korhecz Tamás), Гордана Ајншпилер Поповић, др Владан Петров, др Тијана Шурлан и Мирослав Николић, чланови Већа, у поступку по уставној жалби Н. Ж. из Ниша, на основу члана 167. став 4. у вези са чланом 170. Устава Републике Србије, на седници Већа одржаној 21. децембра 2023. године, донео је

О Д Л У К У

	1. Усваја се уставна жалба Н. Ж. и утврђује да је решењем Прекршајног апелационог суда – Одељење у Нишу Прж. 20157/19 од 26. септембра 2019. године подносиоцу уставне жалбе повређено право на правично суђење, зајемчено одредбом члана 32. став 1. Устава Републике Србије.
	2. Поништава се решење Прекршајног апелационог суда – Одељење у Нишу Прж. 20157/19 од 26. септембра 2019. године и одређује да исти суд донесе нову одлуку о жалби браниоца подносиоца уставне жалбе изјављеној против решења Прекршајног суда у Нишу Пр. 7059/19 од 9. августа 2019. године.

О б р а з л о ж е њ е

1. Н. Ж. из Ниша је, 9. децембра 2019. године, преко пуномоћника Д. М, адвоката из Ниша, Уставном суду поднео уставну жалбу против решења Прекршајног суда у Нишу Пр. 7059/19 од 9. августа 2019. године и Прекршајног апелационог суда – Одељење у Нишу Прж. 20157/19 од 26. септембра 2019. године, због „повреде права на правично суђење, права на суђење на основу закона и права на једнаку заштиту.“
2. Уставни суд је, на седници одржаној 6. априла 2023. године, донео одлуке Уж-7921/2019 и Уж-12922/20 којима је усвојио уставне жалбе И. Н. и Д. З. и утврдио да је решењем Прекршајног апелационог суда Прж. 14423/19 од 4. јула 2019. године подносиоцу И. Н, а решењем Прекршајног апелационог суда – Одељење у Нишу Прж. 23173/20 од 19. новембра 2020. године подносиоцу Д. З. повређено право на приступ суду гарантовано чланом 32. став 1. Устава Републике Србије. Истим одлукама Уставни суд је наложио Прекршајном апелационом суду да, донесе нове одлуке о жалбама подносилаца уставне жалбе изјављеним против првостепених решења.
	3. Уставни суд је из садржине уставне жалбе и на основу увида у приложене доказе, утврдио следеће:
	- да су наводи уставне жалбе којима се указује на повреду „права на правично суђење, права на суђење на основу закона и права на једнаку заштиту“ у основи истоветни наводима који су изнети у уставним жалбама поводом којих је Уставни суд одлучивао у предметима Уж-7921/2019 и Уж-12922/2020;
	- да су разлози на којима се заснивају оспорена решења садржани и у образложењима судских одлука које су оспорене у предметима Уж-7921/2019 и Уж-12922/2020;
	- да је подносилац уставне жалбе у прекршајном поступку који је претходио уставносудском, био у битно истоветној чињеничној и правној ситуацији као и подносиоци уставних жалби у предметима Уж-7921/2019 и Уж-12922/2020. 
	4. Полазећи од наведеног, Уставни суд је оценио да је оспореним решењем Прекршајног апелационог суда – Одељење у Нишу Прж. 20157/19 од 26. септембра 2019. године подносиоцу уставне жалбе повређено право на правично суђење, гарантовано чланом 32. став 1. Устава Републике Србије. Оваква одлука је утемељена на разлозима датим у образложењу Одлука Уставног суда Уж-7921/2019 и Уж-12922/20 од 6. априла 2023. године, која је објављена на веб-сајту Уставног суда (www.ustavni.sud.rs).
	На основу изложеног и одредаба члана 89. ст. 1. и 2. Закона о Уставном суду („Службени гласник РС“, бр. 109/07, 99/11, 18/13 – Одлука УС, 40/15 – др. закон, 103/15, 10/23 и 92/23), Уставни суд је уставну жалбу усвојио, поништио решење Прекршајног апелационог суда – Одељење у Нишу Прж. 20157/19 од 26. септембра 2019. године и одредио да се донесе нова одлука по жалби коју је подносилац уставне жалбе изјавио против решења Прекршајног суда у Нишу Пр. 7059/19 од 9. августа 2019. године.
	5. Полазећи од свега изнетог, Уставни суд је, на основу одредаба члана 42б став 1. тачка 1) и члана 45. тачка 9) Закона о Уставном суду, донео Одлуку као у изреци.


ПРЕДСЕДНИК ВЕЋА
Снежана Марковић, с.р.


За тачност отправка:

